open-index/open-wikipedia-markdown huggingface dataset:
ননীবালা দেবী

**ননীবালা দেবী** (১৮৮৮ ― ১৯৬৭) একজন বাঙালী বিপ্লবী ও প্রথম মহিলা রাজবন্দী। পিতার নাম সূর্যকান্ত বন্দ্যোপাধ্যায় ও  মাতার নাম গিরিবালা দেবী। নিবাস বালি, হাওড়া।

## প্রথম জীবন
ননীবালা মধ্যবিত্ত ব্রাহ্মণ পরিবারের সন্তান ছিলেন। এগারো বছর বয়েসে বিবাহ হয়। মাত্র ১৬ বছরে বাল্যবিধবা অবস্থায় পিতৃগৃহে ফিরে আসেন। নিজের চেষ্টায় লেখাপড়া চালিয়ে যেতে চাইলেও সমাজের নানা বাধায় তাকে বাড়ি ছাড়তে হয়। আশ্রয় নেন আড়িয়াদহ মিশনে।

## বিপ্লবী কার্যকলাপ
ননীবালা দেবী তার ভাইপো বিপ্লবী অমরেন্দ্র চট্টোপাধ্যায়ের কাছে বিপ্লবী আন্দোলন ও যুগান্তর দলের কার্য সম্পর্কে অবহিত হন প্রথম। ১৯১৫ সালে আলিপুর জেলে বন্দী বিপ্লবী রামচন্দ্র মজুমদারের কাছ থেকে গোপন তথ্য আনার জন্যে ঐ বন্দীর স্ত্রী পরিচয়ে দেখা করেন পুলিশকে কিছুমাত্র জানতে না দিয়ে। ততকালীন যুগে একজন বিধবা হিন্দু মহিলার এই সাহসী পদক্ষেপ প্রায় অকল্পনীয় ছিল। এরপরে বিভিন্ন সময় পলাতক বিপ্লবীদের নিরাপদ আশ্রয়ের জন্যে চন্দননগর শহরে গৃহকর্ত্রীর ছদ্মবেশ নিয়েছেন। পুলিশ তাকে সন্দেহ করলে গ্রেপ্তারি এড়াতে পেশোয়ার চলে যান। ব্রিটিশ পুলিশ তাকে কলেরা রোগাক্রান্ত অবস্থাতেই গ্রেপ্তার করে ও বেনারস জেলে পাঠায়। সেখানে তিনি যথেচ্ছ অত্যাচারের শিকার হন যদিও বিপ্লবী সংগঠনের গুপ্ত খবর  সেখানকার পুলিশ সুপারেনটেনডেন্ট জিতেন ব্যানার্জি বার করতে পারেনি। তাকে প্রেসিডেন্সি জেলে পাঠানো হয়।

## প্রেসিডেন্সি জেলে অনশন
কলকাতার প্রেসিডেন্সি জেলে তিনি অনশন ধর্মঘট শুরু করলে কারা কর্তৃপক্ষ নড়ে চড়ে বসে, কি শর্তে তিনি অনশন ত্যাগ করবেন জানতে চাইলে ননীবালা লিখিত জানান বাগবাজারে শ্রীরামকৃষ্ণ পত্নীর কাছে রাখা হলে তিনি অনশন ভঙ্গ করবেন।  সেখানকার সুপারটেনডেন্ট গোল্ডি সেই দরখাস্ত ছিঁড়ে ফেললে তিনি তাঁকে চড় মেরে অপমানের প্রতিশোধ নেন বলে শোনা যায়। তিনি অনশন করেছিলেন টানা একুশ দিন। তাকে ১৯১৮ সালের ৩ নং রেগুলেশনে স্টেট প্রিজনার হিসেবে আটক রাখা হয়। বাংলার তিনিই একমাত্র মহিলা স্টেট প্রিজনার। ১৯১৯ সালে মুক্তিলাভ করেন বিপ্লবী ননীবালা দেবী। তার শেষ জীবন অসহায় ও নির্বান্ধব অবস্থায় কেটেছে।

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:রাজনীতিতে ভারতীয় নারী
বিষয়শ্রেণী:নারী বিপ্লবী
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:হাওড়া জেলার ব্যক্তি
বিষয়শ্রেণী:ভারতীয় নারী স্বাধীনতা কর্মী
আল বিদায়া ওয়ান নিহায়া

**আল বিদায়া ওয়ান নিহায়া** মুফাসসির ও ইতিহাসবিদ আবুল ফিদা হাফিজ ইবনে কাসির আদ দামেশ্কী (রহ.) কর্তৃক আরবি ভাষায় রচিত একটি ইতিহাস গ্রন্থ। আল্লাহ তায়ালার বিশাল সৃষ্টিজগতের সৃষ্টিতত্ত্ব ও রহস্য, মানব সৃষ্টিতত্ত্ব তথা মানব ইতিহাসের বিভিন্ন ঘটনা, নবী-রাসুলদের আগমন ও তাঁদের কর্মব্যস্ত জীবনের ইতিহাস বর্ণনা করা হয়েছে এ গ্রন্থে। 

থাম্ব|320px|alt=ইসলামিক ফাউন্ডেশন থেকে প্রকাশিত ১৪ খন্ডের ‘আল বিদায়া ওয়ান নিহায়া’|ইসলামিক ফাউন্ডেশন থেকে প্রকাশিত ১৪ খন্ডের ‘আল বিদায়া ওয়ান নিহায়া’
‘আল বিদায়া ওয়ান নিহায়া’ একটি ইতিহাস গ্রন্থ হওয়া সত্ত্বেও এ গ্রন্থে ব্যবহৃত উচ্চস্তরের ভাষা ও এর সাহিত্যিক মানের কারণে বিখ্যাত আরবি সাহিত্যিকদের কাছে ব্যাপক প্রশংসিত হয়েছে। আল্লামা ইবনে কাসির তার এ গ্রন্থের প্রতিটি আলোচনা কোরআন, হাদিস, সাহাবা ও বিভিন্ন মনীষীর উক্তি দ্বারা সমৃদ্ধ করেছেন। এ ক্ষেত্রে লেখক কোনো তথ্য বা বর্ণনাতে অতিরঞ্জন, অতিকথন বা নিজের পক্ষ থেকে কোনো পরিবর্তন, সংযোজন, বিয়োজন পরিহার করেছেন।

আল্লামা ইবনে কাসির তার এ গ্রন্থকে তিন ভাগে ভাগ করেছেন। প্রথম অংশে রয়েছে সৃষ্টিজগতের তত্ত্ব-রহস্য তথা আরশ-কুরসি, আসমান-জমিন ও এগুলোর মধ্যস্থিত যা কিছু আছে তা সৃষ্টি এবং আসমান-জমিনের মধ্যবর্তী যা কিছু আছে সেগুলো সৃষ্টির ইতিহাস। অর্থাৎ আরশ-কুরসি, আসমান-জমিনের মধ্যবর্তী সব কিছু তথা ফেরেশতা, জিন, শয়তান, হজরত আদম (আ.) এর সৃষ্টি, নবী-রাসুলদের ধারাবাহিক আলোচনা, বনি ইসরাইলিদের বর্ণনা, আইয়ামে জাহেলিয়াতের ঘটনা এবং হজরত মুহাম্মদ (সা.) এর জীবনচরিত ও নবুয়ত লাভ পর্যন্ত সময়ের আলোচনা করা হয়েছে।

দ্বিতীয় অংশে রয়েছে রাসুল (সা.) এর ওফাতের পর থেকে ৭৬৮ হিজরি সাল পর্যন্ত উল্লেখযোগ্য খলিফা, রাজা-বাদশাহদের উত্থান-পতনের ঘটনা, মনীষীদের বর্ণনা, সামাজিক, রাজনৈতিক ও অর্থনৈতিক বিষয়ের বিস্তারিত বিবরণ। আর তৃতীয় অংশে লেখক অন্তর্ভুক্ত করেছেন মুসলিম উম্মাহর অশান্তি ও বিপর্যয়ের কারণ, ভবিষ্যতে অনুষ্ঠিতব্য মানবজাতির মধ্যে সংঘাত, অশান্তি, বিপর্যয়, যুদ্ধ-বিগ্রহ, ফেৎনা-ফ্যাসাদ, কেয়ামতের আলামত, পুনরুত্থান, হাশর-নশর, কেয়ামত দিবসের ভয়াবহ অবস্থা, জান্নাত ও জাহান্নামের বিবরণ।

ইতিহাস গ্রন্থ রচনায় লেখক তার পূর্বে রচিত গ্রন্থগুলোর রীতি অনুসরণ করেছেন। ঘটনাগুলোর বর্ণনায় তিনি ধারাবাহিকতা বজায় রেখেছেন এবং সেগুলোর বর্ণনায় তিনি বিভিন্ন শিরোনাম দিয়েছেন। প্রথমে তিনি বছরের গুরুত্বপূর্ণ ঘটনাগুলো এবং পরবর্তীতে ওই বছর গুরুত্বপূর্ণ ব্যক্তি যারা মৃত্যুবরণ করেছেন তাদের জীবনী আলোচনা করেছেন। কখনও কখনও তিনি তার স্বরচিত কবিতা সন্নিবেশন করেছেন। আবার তথ্য-প্রমাণে তিনি প্রাসঙ্গিক কোরআনের আয়াত ও হাদিস উপস্থাপন করেছেন। ইসলামের ইতিহাস চর্চাকারীদের কাছে তাই এ বিখ্যাত গ্রন্থটি মৌলিক ও নির্ভুল ইতিহাস গ্রন্থ হিসেবে বিবেচিত হয়ে আসছে।

এ গ্রন্থটি হিজরি ১৩৪৮ সনে কুর্দিস্তান আল আলামিয়া প্রেসে প্রথম মুদ্রিত হয়। দ্বিতীয়বার মুদ্রিত হয়েছিল কায়রোর আসসা’আদাহ্ প্রেসে ১৩৫১ হিজরিতে। পরে গ্রন্থটি পরিমার্জিতরূপে রিয়াদে ছাপা হয় হিজরি ১৩৮৮ সনে। এছাড়াও গ্রন্থটি বহুবার বহু ভাষায় মুদ্রিত হয়েছে। গ্রন্থটির গুরুত্ব বিবেচনায় ইসলামিক ফাউন্ডেশন বাংলা ভাষায় এর অনুবাদ প্রকাশ করেছে। ১৪ খণ্ডের ‘আল বিদায়া ওয়ান নিহায়া’ গ্রন্থটির বাংলা নামকরণ করা হয়েছে ‘ইসলামের ইতিহাস : আদি-অন্ত’। 

## তথ্যসূত্র

## বহিঃসংযোগ
* ইবনে কাসির-এর আকিদা

* Al-Bidaya wa'l-Nihaya

* Tafsir ibn Kathir - English
* Ibn Kathir in English

বিষয়শ্রেণী:ইতিহাস বই
বিষয়শ্রেণী:সুন্নি সাহিত্য
বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:ইবনে কাসিরের বই
বিষয়শ্রেণী:আরবি ভাষায় মুহাম্মাদের জীবনীগ্রন্থ
লুইস ও ক্লার্কের অভিযান

**লুইস ও ক্লার্কের অভিযান** যা কর্পস অফ ডিসকভারি অভিযান নামেও পরিচিত, ছিলো মার্কিন যুক্তরাষ্ট্রের মধ্যবর্তী অঞ্চলে পরিচালিত একটি অভিযান যা প্রথমবারের মতো বর্তমান মার্কিন যুক্তরাষ্ট্রের পশ্চিমাঞ্চল পাড়ি দিতে সমর্থ হয়েছিলো। সেন্ট লুইস থেকে শুরু হয়ে এটি পশ্চিম দিকে যাত্রা শুরু করে যা পরবর্তীতে মহাদেশীয় ভাগ পার হয়ে প্রশান্ত মহাসাগরীয় উপকূলে পৌঁছতে সমর্থ হয়।

ফ্রান্সের কাছ থেকে ১৮০৩ সালে লুইজিয়ানা পারচেজের ক্রয়ের পর মার্কিন রাষ্ট্রপতি থমাস জেফারসন এই অভিযান শুরুর নির্দেশ দেন। মার্কিন সেনাবাহিনীর একটি দলের স্বেচ্ছাসেবকদের এই অভিযানের জন্য নির্ধারণ করা হয়। রাষ্ট্রপতি জেফারসন ক্যাপ্টেন মেরিওয়েদার লুইস ও তার বন্ধু সেকেন্ড লেফট্যানেন্ট উইলিয়াম ক্লার্ককে এই অভিযানের নেতৃত্ব প্রদান করেন। ১৮০৪ সালের মে মাসে এই অভিযান শুরু হয়ে ১৮০৬ সালের সেপ্টেম্বর মাসে শেষ হয়। অভিযানের মূল উদ্দেশ্যে ছিলো নতুন যোগ হওয়া এই বিশাল অঞ্চলের মানচিত্র তৈরি করা এবং আমেরিকা মহাদেশের পশ্চিমাঞ্চলে ভ্রমণ করার জন্য একটি কার্যকর পথ খুঁজে বের করা। এছাড়াও ব্রিটিশ ও ইউরোপীয়দের আগেই আমেরিকার এই দুর্গম অঞ্চলে মার্কিনীদের উপস্থিতির মাধ্যমে এই অঞ্চলের ওপর নিজেদের কর্তৃত্ব স্থাপন করাও ছিলো এই অভিযানের একটি অন্যতম উদ্দেশ্য।

অভিযানটির অপেক্ষাকৃত কম গুরুত্বপূর্ণ লক্ষ্য ছিলো বৈজ্ঞানিক ও অর্থনৈতিক, যার মধ্যে ছিলো এই অঞ্চলের প্রাণী, উদ্ভিদ, ও ভৌগোলিক বৈচিত্রের ওপর তথ্য সংগ্রহ এবং আদিবাসী নেটিভ আমেরিকানদের বিভিন্ন গোত্রের সাথে বাণিজ্যিক সম্পর্ক স্থাপন করা। অভিযান শেষে বিভিন্ন মানচিত্র, নকশা, ও দিনলিপির রেকর্ড নিয়ে অভিযাত্রীরা সেইন্ট লুইসে ফিরে আসেন এবং প্রাপ্ত সকল উপাত্ত প্রতিবেদন আকারে রাষ্ট্রপতি জেফারসনের কাছে উপস্থাপন করেন।

## তথসূত্র

## বহিঃসংযোগ

* Full text of the Lewis and Clark journals online – edited by Gary E. Moulton, University of Nebraska–Lincoln
* 
* Lewis and Clark Expedition, a National Park Service ''Discover Our Shared Heritage'' Travel Itinerary
* "History of the Expedition Under the Command of Captains Lewis and Clark: To the Sources of the Missouri, thence Across the Rocky Mountains and down the River Columbia to the Pacific Ocean" published in 1814; from the World Digital Library
* Lewis & Clark Fort Mandan Foundation: Discovering Lewis & Clark

বিষয়শ্রেণী:লুইস ও ক্লার্কের অভিযান
বিষয়শ্রেণী:মার্কিন যুক্তরাষ্ট্রের সম্প্রসারণের ইতিহাস
বিষয়শ্রেণী:মার্কিন যুক্তরাষ্ট্রের সামরিক ইতিহাস
বিষয়শ্রেণী:মার্কিন অভিযাত্রী
ব্যাংক এশিয়া

**ব্যাংক এশিয়া পিএলসি** বাংলাদেশের একটি বাণিজ্যিক ব্যাংক। জনাব সোহেল আর কে হুসেইন ব্যাংক এশিয়া পিএলসি এর প্রেসিডেন্ট ও ব্যবস্থাপনা পরিচালক।

## ইতিহাস
ব্যাংক এশিয়া পিএলসি "কোম্পানি আইন ১৯৯৪"-এর অধীনে ২৮ সেপ্টেম্বর ১৯৯৯ সালে নিবন্ধিত। একই বছরের ২৭ নভেম্বর ব্যাংকটি কার্যক্রম শুরু করে। ২০০১ সালে ব্যাংকটি কানাডা ভিত্তিক নোভা স্কোশিয়া ব্যাংকের বাংলাদেশ শাখার দায় সম্পদসহ সকল পরিসম্পদ ক্রয় করে। পরে একইভাবে ব্যাংকটি মুসলিম কমার্শিয়াল ব্যাংক-এর বাংলাদেশ শাখার দায় ও পরিসম্পদ ক্রয় করে ও কার্যক্রম প্রসারিত করে।

ব্যাংক এশিয়া লিমিটেড থেকে পিএলসি তে রুপান্তর হয় ১৬ এপ্রিল ২০২৪ সালে 

## তথ্যসূত্র

বিষয়শ্রেণী:১৯৯৯-এ প্রতিষ্ঠিত ব্যাংক
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক
বিষয়শ্রেণী:বাংলাদেশের ব্যাংক
বিষয়শ্রেণী:ঢাকা ভিত্তিক সংগঠন
ফার্স্ট সিকিউরিটি ইসলামী ব্যাংক

**ফার্স্ট সিকিউরিটি ইসলামী ব্যাংক পিএলসি** হচ্ছে বাংলাদেশের শরিয়াহ্ভিত্তিক একটি পাবলিক লিমিটেড ব্যাংক যেটি প্রতিষ্ঠিত হয়েছিল ২৯শে আগস্ট ১৯৯৯ সালে। এরপর ২২শে সেপ্টেম্বর ১৯৯৯ সালে বাংলাদেশের সর্বোচ্চ আর্থিক প্রতিষ্ঠান নিয়ন্ত্রণকারী সংস্থা **বাংলাদেশ ব্যাংক** হতে প্রচলিত ব্যাংকিং ধারার কার্যক্রম পরিচালনা করার লক্ষ্যে অনুমতি বা লাইসেন্স প্রাপ্ত হয়। এটি আবার পরে ০১ জানুয়ারী ২০০৯ সাল থেকে প্রচলিত ব্যাংকিং ধারার বদলে শরিয়াহ্ভিত্তিক ব্যাংকিং ধারায় কার্যক্রম শুরু করে। ২০০৮ সালে ব্যাংকটি শেয়ার বাজারে অন্তর্ভুক্ত হয়। বর্তমানে ব্যাংকটি **০৯টি আঞ্চলিক কার্যালয়, ২০৬টি শাখা, ১৭৭টি উপশাখা, ২৪৬টি এটিএম, ১০৮টি এজেন্ট ব্যাংকিং আউটলেট, ২৮টি কালেকশন বুথ** এবং বিস্তৃত একটি শক্তিশালী নেটওয়ার্ক নিয়ে তাদের ব্যাংকিং কার্যক্রমের সেবা চালিয়ে যাচ্ছে।

## ইতিহাস
ফার্স্ট সিকিউরিটি ইসলামী ব্যাংক পিএলসি ১৯৯৯ সালে অর্ন্তভুক্ত করা হয় একটি বাণিজ্যিক ব্যাংক হিসেবে। ১ বিলিয়ন টাকা মূলধন নিয়ে ২৫ অক্টোবর ১৯৯৯ সালে এটি যাত্রা শুরু করে। ২০১৪ সালে বাংলাদেশ স্পোটর্স  প্রেস এ্যসোসিয়েশন (BSPA) এটিকে সেরা স্পন্সর হিসেবে ঘোষণা করে।  ব্যাংকটি জাতীয় স্কুল হকি লীগকে স্পন্সর করেছিল।

## দাতব্য
সামাজিক দায়বদ্ধতার অংশ হিসেবে ব্যাংকটি প্রতি বছর মেধাবী শিক্ষার্থীদের বৃত্তি প্রদান করে থাকে। ব্যাংকি একটি দাতব্য হাসপাতাল ও বিদ্যালয় স্থাপন করেছে। 

## তথ্যসূত্র

## বহিঃসংযোগ
*Company Overview of First Security Islami Bank Limited
*RIGHTS SHARE OFFER DOCUMENT
*Dhaka Stock Exchange

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের ইসলামি ব্যাংক
বিষয়শ্রেণী:ইসলামি ব্যাংক
বিষয়শ্রেণী:১৯৯৯-এ প্রতিষ্ঠিত ব্যাংক
বিষয়শ্রেণী:বাংলাদেশের ব্যাংক
বিষয়শ্রেণী:১৯৯৯-এ বাংলাদেশে প্রতিষ্ঠিত
এডমন্টোসরাস

**এডমন্টোসরাস** হচ্ছে হার্ডোসরিড গণের ডাইনোসর। এর দুটি প্রজাতি রয়েছে, এডমন্টোসরাস রিগালিস এবং এডমন্টোসরাস এন্নেকটেনস। এডমন্টোসরাস রেগিলসের ফসিল পাওয়া গেছে উত্তর আমেরিকার পশ্চিমাংশে। এডমন্টোসরাস হচ্ছে শেষ অপক্ষী ডাইনোসর এবং ট্রাইসেরাটপস এবং টাইর‍্যান্নোসরাসের সাথে টিকে ছিলো।

এডমন্টোসরাস হচ্ছে বৃহৎ আকারের হ্যাড্রোসরিড প্রজাতির ডাইনোসর। এরা ১১.৭ মিটার পর্যন্ত লম্বা এবং ৪ মেট্রিক টনের মত ওজন হয়। জাদুঘরে সংরক্ষিত এডমন্টোসরাস এন্নেকটেনস এর আকার ১৫ মিটার এবং ওজন ৯.০৭ মেট্রিক টন।

এডমন্টোসরাসের প্রথম ফসিলটি পাওয়া যায় দক্ষিণ আলবার্টায়। রাজধানী এডমন্টন এর নামে ফসিলটির নামকরণ করা হয়। এডমন্টোসরাস রিগেলিসের নামকরণ করা ১৯১৭ সালে লরেন্স ল্যাম্বের নামে।

## বর্ণনা
থাম্ব|বাম|250px|মানুষের সাথে এডমন্টোসরাস রেগিলস (ধূসর) এবং এডমন্টোসরাস এন্নেকটেনস (সবুজ) এর তুলনা
বিভিন্ন নমুনার উপর ভিত্তি করে এডমন্টোসরাস সম্পর্কে বর্ণনা করা হয়েছে। অন্যান্য হ্যাড্রোসরিডসের মত এডমন্টোসরাসও মোটাসোটা মাংসল প্রাণী ছিলো যার প্রশস্ত দীর্ঘ লেজ ছিলো। পা চারখানা সুগঠিত না হলেও চলাফেরার জন্য যথেষ্ট ছিলো। পূর্ণবয়স্ক এডমন্টোসরাস ৯ মিটার পর্যন্ত লম্বা হতো। কোন কোন প্রজাতি ১২ থেকে ১ মিটার পর্যন্ত লম্বা হতো। to  long. এর ওজন ছিলো ৪ মেট্রিক টন।
### খুলি
থাম্ব|অক্সফোর্ড বিশ্ববিদ্যালয় প্রাকৃতিক ইতিহাস জাদুঘরে রক্ষিত এডমন্টোসরাস এন্নেকটেনসের মাথার খুলি
প্রাপ্তবয়স্ক এডমন্টোসরাসের মাথার খুলি এক মিটারের বেশি লম্বা। এডমন্টোসরাস এন্নেকটেনসের মাথার খুলির দৈর্ঘ্য ১.১৮ মিটার। মাথার খুলিটি ত্রিকোনাকৃতির।

### কঙ্কাল
থাম্ব|এডমন্টোসরাসের পায়ের হাড়
এডমন্টোসরাস এর বিভিন্ন প্রজাতির কঙ্কালের হাড়ের সংখ্যা বিভিন্ন। এ. রেগিলিসের গলায় ১৩ টি ভার্টিব্রা, পিছে ১৮ টি ভার্টিব্রা, নয়টি হিপ ভার্টিব্রা এবং লেজে অজানা সংখ্যক ভার্টিব্রা ছিলো।

### চামড়া
থাম্ব|AMNH 5060: এ. এন্নেকটেনসের সুসংরক্ষিত নমুনা
এডমন্টোসরাস এন্নেকটেনসের অনেকগুলো নমুনা পাওয়া গেছে যেখানে চামড়ার উপস্থিতি লক্ষ্য করা যায়। এর কয়েকটি বেশ পরিচিতি পেয়েছে যেমন ২০ শতকের প্রথম দিকে প্রাপ্ত **ট্রাকোডন মমি** এবং **ডাকোটা** নামের প্রাপ্ত নমুনা। প্রাপ্ত নমুনার উপর ভিত্তি করে এডমন্টোসরাসের চামড়া সম্পর্কে সঠিক ধারণা পাওয়া যায় না।

## তথ্যসূত্র

## বহিঃসংযোগ

* What did the ''Edmontosaurus'' eat? How did it chew? প্লানেট আর্থ অনলাইন
* "Rare mummified dinosaur uncovered"  MSNBC.com
* Hadrosaurinae from Palaeos.com (technical)

বিষয়শ্রেণী:ডাইনোসর
আল-আকসা (দ্ব্যর্থতা নিরসন)

**আল-আকসা** শব্দটি দ্বারা নিম্নের যেকোন বিষয় নির্দেশ করা হতে পারে:

* আল-আকসা মসজিদ
* আল-আকসা ফাউন্ডেশন
* আল-আকসা টিভি, হামাস পরিচালিত অফিসিয়াল টিভি চ্যানেল । এর কর্মসূচির মধ্যে রয়েছে, সংবাদ এবং হামাসের কার্যক্রমকে তুলে ধরা।
* আল-আকসা বিশ্ববিদ্যালয়: ফিলিস্তিনের গাজায় অবস্থিত একটি পাবলিক বিশ্ববিদ্যালয়।
আমিন পীর দরগাহ

**আমিন দরগাহ** : (امین پیر درگاہ) (అమీన్ పీర్ దర్గా - పెద్ద దర్గా) একটি সুফিবাদী পবিত্র স্থান যা কাদপা, অন্ধ্রপ্রদেশ, ভারত এ অবস্থিত।

এই দরগাহ বা আস্তানাটি (মাজার) আস্তানা-এ-মাগদুম ইলাহি নামেও পরিচিত, এটি আস্তানা-এ-মাগদুম ইলাহি কমপ্লেক্স ্এ অবস্থিত যা কাদাপাতে স্থানীয়ভাবে বদি দরগাহ, পেদ্দা দরগাহ (তেলুগু) নামে পরিচিত। দরগাহটি সাম্প্রদায়িক সম্প্রীতি প্রচারের জন্য পরিচিত। জনশ্রুতি আছে যে এই দরগাহর সুফি সাধকরা মুহাম্মাদ (দঃ) এর অনুসারী ছিলেন।

## দর্শনার্থী
ভারতের বেশ কয়েকজন উল্লেখযোগ্য ব্যক্তিত্ব দরগাহটি পরিদর্শন করেন, তাদের মধ্যে শ্রীমতি ইন্দিরা গান্ধি, নীলাম সঞ্জীবা রেড্ডি, এ. আর. রহমান, অভিষেক বচ্চন, হেমান্ত তেজা দাসারি, আমীর খান, ঐশ্বরিয়া রাই, বিজয়, পরেশ রাওয়াল, জাবেদ আলী।

## তথ্যসূত্র

বিষয়শ্রেণী:সুফিবাদ
বিষয়শ্রেণী:মাজার
বিষয়শ্রেণী:অন্ধ্রপ্রদেশের মসজিদ
বাংলা একাডেমী চরিতাভিধান

***বাংলা একাডেমী চরিতাভিধান*** হচ্ছে সেলিনা হোসেন ও নুরুল ইসলাম সম্পাদিত একটি চরিতাভিধান। গ্রন্থটি প্রথম ১৯৮৫ সালে * চরিতাভিধান* নামে প্রকাশিত হয়। পরে এই বইয়ের বিভিন্ন সংস্করণ প্রকাশিত হয়েছে। ১৯৯৭ সালে এই গ্রন্থের দ্বিতীয় সংস্করণ প্রকাশিত হয়। ২০১১ সালে এটির পরিবর্ধিত, পরিমার্জিত ও সংশোধিত তৃতীয় সংস্করণ প্রকাশ করে বাংলা একাডেমী।

## অন্যান্য তথ্য
দ্বিতীয় সংস্করণে প্রায় সাত শত গুরুত্বপূর্ণ মানুষের চিত্র সংযোজিত হয়েছে এবং প্রায় এক হাজার বাঙালি মনীষীদের জীবন সম্পর্কে ধারণা দেওয়া হয়েছে।

## তথ্যসূত্র

বিষয়শ্রেণী:বাংলা একাডেমির বই
বিষয়শ্রেণী:জীবনী বিষয়ক গ্রন্থ
বিষয়শ্রেণী:অভিধান
খাজা বাকি বিল্লাহ

**খাজা বাকি বিল্লাহ** (১৪ জুলাই ১৫৬৪-২৯ নভেম্বর ১৬০৩) আফগানিস্তানের কাবুলের একজন সুফি সাধক 

## জন্ম
খাজা বাকি বিল্লাহ ভারতীয় উপমহাদেশে নকশবন্দি তরিকার প্রবর্তক এবং অন্যতম পথিকৃৎ। তার নাম রাযি-উদ-দিন মুহাম্মদ বাকি কিন্তু তিনি সাধারণত খাজা বাকি বিল্লাহ নামে পরিচিত। তার পিতা কাজিী আব্দ আস-সালাম সমরকান্দি কাবুলের বিশিষ্ট সুফি সাধক এবং ইসলামী পণ্ডিত ছিলেন। বাকি বিল্লাহ ১৫৬৪ খ্রিষ্টাব্দে কাবুলে জন্মগ্রহণ করেন। তার বংশক্রম তার নানার বংশ হয়ে খাজা ওবায়দ উল্লাহ আহরারের সাথে মিলিত হয়েছে। তার পিতা মাতা তার নাম রাখেন “মুহাম্মদ আল-বাকি” এবং পরবর্তীতে তিনি বাকি বিল্লাহ নামে জনপ্রিয় হয়ে উঠেন। তার ছদ্মনাম ছিল “বেরাং” যার অর্থ হল বর্ণহীন বা স্বচ্ছ।

## তথ্যসূত্র

বিষয়শ্রেণী:সুফিবাদ
বিষয়শ্রেণী:সুফি
বিষয়শ্রেণী:১৫৬৪-এ জন্ম
বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:নকশবন্দি তরিকা
বিষয়শ্রেণী:ভারতীয় দরগাহ
বিষয়শ্রেণী:১৬০৩-এ মৃত্যু
তুরাবুল হক দরগাহ

**হযরত তুরাবুল হক সাহাব  দরগাহ**(মারাঠি/হিন্দি: हजरत सय्यद शाह तुराबुल हक साहब दर्गा)(উর্দু: حضرت سیّدشاہ ترابُ الحق رحمتہ),  **তুরাতপীর বাবা**(तुरतपीर बाबा) নামেও পরিচিত, প্রখ্যাত সুফি সাধক হযরত তুরাবুল হক, যিনি জীবনের শেষ সময়ের অধিকাংশ সময় পারভনিতে অতিবাহিত করেন,  এর মাজার শরীফ।
দরগাহস্থলে পালিত বার্ষিক মেলার, যা ১০৮ বছর পুরানো মেলা, জন্য দরগাহটি অধিক পরিচিতি। ২-১৫ ফেব্রুয়ারির মধ্যে মেলা উপলক্ষ্যে দরগাহে বিভিন্ন ধর্মের এবং বিশ্বাসের হাজারো ভক্ত, অনুসারী একত্রিত হন।
পারভনিতে অবস্থিত এই দরগাহটি সকল ধর্মের ঐক্যের প্রতীক হিসেবে গণ্য হয়ে থাকে। দরগাহটির আশপাশ রাজ্যগুলো থেকে অনেক মানুষ দরগাহ জিয়ারত করতে আসেন।

## নামের উৎপত্তি
প্রাচীনকালে, পারভানিতে দেবী পার্বতীর প্রচুর মন্দির থাকার কারণে এটি প্রাভাভতি নগরী নামে পরিচিত ছিল। প্রাভাভতির ভারতীয় অর্থ হল দেবী লক্ষী এবং পার্বতী।  প্রাভাভতি থেকে বর্তমান নাম পারভানি নামটি গৃহীত হয়।

## চিত্রশালা



File:Parbhani dargah fest, lighing.jpg|আলার ঝলকানি

File:People waiting for turn.jpg|পবিত্র রওজাা মোবরকে সম্মান প্রদর্শনের জন্য েভক্তবৃন্দ অপেক্ষা করছেন।
File:Kids plaza, Parbhani dargah fest.jpg|শিশুরা উৎসব উপভোগ করছে।

File:Parbhani festival still.jpg|উৎসবের একটি স্থির চিত্র

File:Parbhani festival people.jpg|দুই সপ্তাহব্যাপী বার্ষিক উৎসবে প্রায় ৫ লক্ষ ভক্ত অনুসারী উপস্থিত হয়।



## তথ্যসূত্র

বিষয়শ্রেণী:ভারতীয় দরগাহ
বিষয়শ্রেণী:সুফিবাদ
বিষয়শ্রেণী:মাজার
বেঙ্গল উচ্চাঙ্গ সংগীত উৎসব

**বেঙ্গল উচ্চাঙ্গ সঙ্গীত উৎসব** প্রতি বৎসর ঢাকায় অনুষ্ঠিত হয়। আবুল খায়ের লিটুর উদ্যোগে ২০১২ খ্রিষ্টাব্দ থেকে এই সঙ্গীত উৎসব অনুষ্ঠিত হচ্ছে। সর্বভারতীয় শাস্ত্রীয় সঙ্গীতের ওস্তাদ গায়ক, বাজিয়ে ও নৃত্যশিল্পীরা এতে অংশগ্রহণ করে থাকেন। দর্শক-শ্রোতার সংখ্য বিচারে এটি পৃথিবীর সর্ববৃহৎ শাস্ত্রীয় সঙ্গীতের উৎসবে পরিণত হয়েছে।  কখনও কখনও একে **বেঙ্গল শাস্ত্রীয় সঙ্গীত উৎসব** হিসেবেও উল্লেখ করা হয়। 
## ইতিহাস
সর্বপ্রথম বাংলাদেশের খ্যাতিমান শিল্পবোদ্ধা আবুল খায়ের লিটুর উদ্যোগে ২০১২ খ্রিষ্টাব্দ থেকে এই সঙ্গীত উৎসব অনুষ্ঠিত হয়। তার প্রতিষ্ঠান বেঙ্গল ফাউন্ডেশন এ উৎসবের আনুষ্ঠানিক উদ্যোক্তা। ঢাকার আর্মি স্টেডিয়ামে এই উৎসব অনুষ্ঠিত হয়। সন্ধ্যায় শুরু হয়ে সারা রাত নৃত্য-গীত-যন্ত্রবাদন চলে। হাজার হাজার মানুষ এ উৎসব উপভোগ করতে সমবেত হয়। ২০১২ থেকে ২০১৩ পর্যন্ত প্রতি বৎসর তিন রাত ব্যাপী এ উৎসবের আয়োজন করা হলেও ২০১৪ থেকে এ অনুষ্ঠান পাঁচ দিনে সম্প্রসারিত করা হয়েছে।

## আয়োজনের নানা দিক
এ উৎসবে অংশ নিয়ে যারা রাতভর সঙ্গীতাস্বাদনে আগ্রহী তাদের ইন্টারনেটের মাধ্যমে নাম নিবন্ধন করে প্রবেশ পত্র সংগ্রহ করতে হয়। দর্শকদের আর্মি স্টেডিয়ামে পৌঁছানোর জন্য ঢাকার গুরুত্বপূর্ণ স্থান থেকে বিশেষ বাস সার্ভিসের ব্যবস্থা করা হয়। উৎসব স্থলে পানি ও খাদ্যের পর্যাপ্ত ব্যবস্থা করা হয়।

## অংশগ্রহণকারীবৃন্দ
### ২০১২
### ২০১৩
### ২০১৪
২৭ নভেম্বর -  ১ ডিসেম্বর ২০১৪ খ্রি. তৃতীয়বারের মতো বেঙ্গল উচ্চাঙ্গ সঙ্গীত উৎসব অনুষ্ঠিত হয়। আয়োজনে রকে সহায়তা করে ভারতের আইটিসি সঙ্গীত রিসার্চ অ্যাকাডেমি। এতে অংশগ্রহণ করেন:
### ২০১৫
২০১৫-এর উৎসবের অন্যতম আকর্ষণ ছিলেন তবলার কিংবদন্তি ওস্তাদ জাকির হোসেন। আরো অংশ গ্রহণ করবেন বাঁশিশিল্পী জয়াপ্রদা রামমূর্তী, কর্ণাটকি কণ্ঠশিল্পী পদ্মবিভূষণ ড. বালমুরালি কৃষ্ণ, তার সঙ্গে বাঁশিতে যুগলবন্দী বাজাবেন শিল্পী রনু মজুমদার, খেয়ালিয়া শুভা মুডগাল ও শ্রুতি সাদোলিকার এবং ধ্রুপদিয়া ওয়াসিফউদ্দিন ডাগর, এন রাজমের নেতৃত্বে অংশ নেন কর্ণাটকি ধারার তিন প্রজন্মের বেহালাশিল্পীবৃন্দ, সরস্বতী বীণা বাজিয়ে শোনান জয়ন্তী কুমারেশ, এস্রাজ বাজিয়ে শোনান শুভায়ু সেন মজুমদার। আরও অংশগ্রহণ করেন আলারমেল ভালি, পণেশ ও কুমারেশ রাজাগোপালন এবং মৃদঙ্গশিল্পী কারাইকুরি মানি। কুচিপুড়ি নৃত্য পরিবেশন করেন দম্পতি রাজা ও রাধা রেড্ডি। সঙ্গীত পরিবেশন করেন একই পরিবারের দুজন ভিন্ন মেজাজের শিল্পী উস্তাদ  ইরশাদ খান ও উস্তাদ  সুজাত খান। সুরবাহার বাজিয়ে শোনান ময়মনসিংহের গৌরীপুরের প্রবাদপ্রতিম সেতারিয়া ওস্তাদ বিলায়েৎ খাঁ সাহেবের ভ্রাতুষ্পুত্র ইমরাত খান। বাঁশি বাজিয়ে বাজিমাৎ করেন পণ্ডিত হরিপ্রসাদ চৌরাসিয়া, সান্তুর বাজিয়ে দর্শকদের মন জয় করেন পণ্ডিত শিবকুমার শর্মা। আরো অংশ গ্রহণ করেন অস্কার নমিনেশনপ্রাপ্ত বম্বে জয়শ্রী, পণ্ডিত অজয় চক্রবর্তী, পণ্ডিত  সুরেশ তালওয়ালকার, পণ্ডিত  উল্লাস কশলকার, পণ্ডিত  তেজেন্দ্রনারায়ণ মজুমদার ও ওস্তাদ রাশিদ খান।

বাংলাদেশের মিনু বিল্লাহর পরিচালনায় উদ্বোধনী অনুষ্ঠানে অংশ গ্রহণ করেন বাংলাদেশের ২২ জন নৃত্যশিল্পী। ড. অসিত রায়ের পরিচালনায় রাজশাহী বিশ্ববিদ্যালয়ের সঙ্গীত বিভাগের আটজন শিল্পী অংশ গ্রহণ করেন।  ওয়ার্দা রিহাবের পরিচালনায় ৩০ জন নৃত্যশিল্পী মণিপুরি দলীয় নৃত্য পরিবেশন করেন। অনিমেষ বিজয় চৌধুরীর পরিচালনায় সিলেটের আটজন শিল্পী ধামার পরিবেশন করেন। সরোদশিল্পী ইউসুফ খান তার বাদনের মাধ্যমে দর্শক-শ্রোতাদের মুগ্ধ করেন।

### ২০১৬
## তথ্যসূত্র


## আরও দেখুন
* বেঙ্গল উচ্চাঙ্গ সঙ্গীত উৎসব আয়োজকদের নিজস্ব তথ্যতীর্থ

বিষয়শ্রেণী:সঙ্গীত বিষয়ক কার্যক্রম
বিষয়শ্রেণী:ঢাকার সাংস্কৃতিক উৎসব
দরগাহ-এ-আলা হযরত

**দরগাহ-এ-আলা হযরত**  উনবিংশ শতাব্দির হানাফী ফকীহ আহমদ রেজা খান বেরলভীর (১৮৫৬-১৯২১) মাজার শরীফ। ভারতে সালাফি বিশ্বাসের বিরুদ্ধে তার অবস্থানর জন্য আহমদ রেজা খান বেরলভী বিশেষভবে পরিচিত। তার দরগাহটি বেরেলী শহরে, ভারতের উত্তর প্রদেশের একটি শহর, অবস্থিত। 
 শাহ মেহমুদ জান কাদরি দিয়াশলায়ের কাঠি দ্বারা দরগাহের গম্বুজটির নকশা অঙ্কিত করেন।
দক্ষিণ এশিয়ার সুন্নি মুসলমানদের জন্য দরগাহটি আধ্যাত্বিক সুফি কেন্দ্র হিসেবে পরিগণিত হয়ে থাকে। দরগাহ প্রাঙ্গণে বার্ষিক ওরছ শরীফ উদ্‌যাপিত হয়ে থাকে। ওরছ-এ-রিজভী উদযাপনের জন্য পৃথিবী প্রত্যেক জায়গা থেকে ভক্ত অনুসারীরা দরগাহ প্রাঙ্গনে প্রতিবছর উপস্থিত হয়।

২০১৪ সালে দরগাহ-এ-আলা হযরতে আহমদ রেজা খান বেরলভীর ওফাত বার্ষিক (ওরছ-এ-রজভী) উদযাপনের সময় তালেবান এবং সালাফি মতাদর্শের অনুসারীরা হামলা করলে ব্রেলভী আলেমরা নিন্দা জ্ঞাপন করেন।

## আরও দেখুন

*আহমদ রেজা খান বেরলভীর উপর গবেষণা

## তথ্যসূত্র

## বহিঃসংযোগ

বিষয়শ্রেণী:সুফিবাদ
বিষয়শ্রেণী:আহমদ রেজা খান বেরলভীর স্মারক
বিষয়শ্রেণী:ভারতীয় দরগাহ
বিষয়শ্রেণী:মাজার
রিচার্ড ইটন

**রিচার্ড ইটন**(সেপ্টেম্বর ১৪,১৯৬১  - ২১ শে এপ্রিল, ২০১৩) নর্থ ওয়েস্টার্ন বিশ্ববিদ্যালয়ের আফ্রিকান আমেরিকান স্টাডিসের একজন অধ্যাপক ছিলেন। কৃষ্ণাঙ্গ জনপ্রিয় সংস্কৃতি, সম্প্রদায় এবং রাজনীতি নিয়ে তার কাজের জন্য খ্যাতিমান ছিলেন।

## জন্ম ও শিক্ষা বৃত্তান্ত
তিনি কুইবেকের মন্ট্রিয়ালে জন্মগ্রহণ করেন।তিনি সেল্ভিন হাউস স্কুল  এবং ম্যাকগিল বিশ্ববিদ্যালয়ে বিএ এবং এমএ পড়েন।  তিনি ১৯৯৪ সালে জনস হপকিন্স বিশ্ববিদ্যালয়ে পিএইচডি অর্জন করেন এবং নর্থ-ওয়েস্টার্নের রাষ্ট্রবিজ্ঞান বিভাগে যোগদানের আগে টরন্টো বিশ্ববিদ্যালয়ে পড়াশোনা করেন।

## গবেষণা
তার প্রথম বই সলিডারিটি ব্লুজ: রেস, সংস্কৃতি অ্যান্ড আমেরিকান লেফট।যা ২০০০ সালে গুস্তাভাস মায়ার আউটস্ট্যান্ডিং বুক অ্যাওয়ার্ড অর্জন করেছিল। তিনি তার ' ইন সার্চ অব দ্য ব্ল্যাক ফ্যান্টাস্টিকঃ পলিটিক্স অ্যান্ড পপুলার কালচার ইন দ্য পোস্ট সিভিল রাইটস এরা ' বইয়ের জন্য খ্যাতি অর্জন করেছিলেন। যেটি  অক্সফোর্ড বিশ্ববিদ্যালয় প্রেস থেকে ২০০৮ সালে প্রকাশিত হয় । যা আমেরিকান পলিটিকাল সায়েন্স অ্যাসোসিয়েশনের র‍্যাল্ফ বাঞ্চে পুরস্কার জিতেছিল। এরপর তিনি লিউকেমিয়ায় মৃত্যুর সময়  নামক  তৃতীয় বইয়ের উপর কাজ করেছিলেন।

## তথ্যসূত্র

## আরো দেখুন
*রিচার্ড ম্যাক্সওয়েল ইটন

বিষয়শ্রেণী:উচ্চশিক্ষায়তনিক ব্যক্তি
বিষয়শ্রেণী:লিউকিমিয়ায় মৃত্যু
বিষয়শ্রেণী:১৯৬১-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:মন্ট্রিয়লের লেখক
বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
অভ্যন্তরীণ বন্দর

[থাম্ব|250px|[ফিনল্যান্ড|ফিনল্যান্ডের ল্যাপিনরন্ত শহরে সায়ামা হ্রদের তীরে অবস্থিত ল্যাপিনিরন্ত বন্দর]]

**অভ্যন্তরীণ বন্দর** নদী, হ্রদ বা খালের মত অভ্যন্তরীণ জলপথে অবস্থিত একটি বন্দর, যা সমুদ্রের সাথে সংযুক্ত হতে পারে বা নাও হতে পারে। "অভ্যন্তরীণ বন্দর" শব্দটি একটি শুকনো বন্দর বা স্থল বন্দরকে বোঝাতেও ব্যবহৃত হয়।
## অভ্যন্তরীণ নৌপথের বন্দরসমূহের তালিকা
### আফ্রিকা
*  : ব্রাজাভিলি বন্দর, ব্রাজাভিল, কঙ্গো প্রজাতন্ত্র
*  : ইসমাইলিয়া অভ্যন্তরীণ বন্দর, সুয়েজ খাল, ইসমাইলিয়া, মিশর

### এশিয়া

### ইউরোপে
* ডুইসবার্গ

## তদ্যসূত্র

বিষয়শ্রেণী:বন্দর ও পোতাশ্রয়
বিষয়শ্রেণী:নৌপরিবহন
চট্টগ্রাম সেনানিবাস

**চট্টগ্রাম সেনানিবাস** চট্টগ্রামের  বায়েজিদ বোস্তামীতে অবস্থিত একটি সেনানিবাস।

## ইতিহাস
১৯৪৯ সালে জেনারেল এম এ জি ওসমানী চট্টগ্রাম সেনানিবাস প্রতিষ্ঠার জন্য জায়গা নির্ধারণ করেন এবং এর ভিত্তি প্রস্থর স্থাপন করেন। ১৯৫০ সাল থেকে সেনানিবাস প্রতিষ্ঠার কাজ শুরু হয়। ১৯৬৫ সালের ভারত পাকিস্তান যুদ্ধে লাহোরের নিকটে ইস্ট বেঙ্গল রেজিমেন্ট (চট্টগ্রাম সেনানিবাসভিত্তিক) দ্বারা দখলকৃত একটি ভারতীয় ট্যাংক সেনানিবাসটিতে প্রদর্শিত অবস্থায় আছে। ১৯৮১ সালের ৩০শে মে চট্টগ্রাম সেনানিবাসের কতিপয় অফিসার অভ্যুত্থান সংঘটিত করে রাষ্ট্রপতি জিয়াউর রহমানকে হত্যা করে। ২৪ পদাতিক ডিভিশন-এর তৎকালীন জিওসি মেজর জেনারেল আবুল মঞ্জুরকেও এই অভ্যুত্থানে জড়িত থাকার ঘটনায় অভিযুক্ত করা হয়। তাকেও ১৯৮১ সালের ২রা জুন হত্যা করা হয়।

## প্রতিষ্ঠান
*সম্মিলিত সামরিক হাসপাতাল (সি এম এইচ)
*অষ্টম ইস্ট বেঙ্গল রেজিমেন্ট

## শিক্ষাপ্রতিষ্ঠান
### চট্টগ্রাম ক্যান্টনমেন্টে অবস্থিত
* চট্টগ্রাম ক্যান্টনমেন্ট পাবলিক কলেজ
* আর্মি মেডিকেল কলেজ চট্টগ্রাম 
* চট্টগ্রাম ক্যান্টনমেন্ট বোর্ড উচ্চ বিদ্যালয়
* ক্যান্টনমেন্ট ইংলিশ স্কুল অ্যান্ড কলেজ
* আর্মি স্কুল অব মিউজিক
* বায়েজিদ বোস্তামি ক্যান্টনমেন্ট বোর্ড উচ্চ বিদ্যালয়

### চট্টগ্রাম ক্যান্টনমেন্ট বোর্ডের অধীন্থ
* ভাটিয়ারি ক্যান্টনমেন্ট স্কুল অ্যান্ড কলেজ (ক্যান্টনমেন্ট পাবলিক স্কুল এন্ড কলেজ, বাংলাদেশ মিলিটারি একাডেমি)
* বাংলাদেশ মিলিটারি একাডেমি হাই স্কুল
* বীরশ্রেষ্ঠ মহিউদ্দিন জাহাঙ্গীর ক্যান্টনমেন্ট বোর্ড উচ্চ বিদ্যালয়। 
* শহীদ লেফটেন্যান্ট জি এম মুশফিক বীর উত্তম উচ্চ বিদ্যালয়, খাগড়াছড়ি 
* নতুন কুঁড়ি ক্যান্টনমেন্ট হাই স্কুল, খাগড়াছড়ি

## আরো দেখুন
* কুমিল্লা সেনানিবাস
* হালিশহর সেনানিবাস
* সাভার সেনানিবাস

## তথ্যসূত্র

বিষয়শ্রেণী:বাংলাদেশের সেনানিবাস
বিষয়শ্রেণী:চট্টগ্রামের সামরিক স্থাপনা
বিষয়শ্রেণী:সামরিক স্থাপনা
বিষয়শ্রেণী:সেনানিবাস
বিষয়শ্রেণী:চট্টগ্রাম সেনানিবাস
ফৌজদারহাট রেলওয়ে স্টেশন

**ফৌজদারহাট রেলওয়ে স্টেশন** বাংলাদেশের চট্টগ্রাম জেলার ফৌজদারহাটে অবস্থিত একটি রেলওয়ে স্টেশন। এটি সীতাকুন্ড উপজেলায় অবস্থিত ছয়টি রেলওয়ে স্টেশনের মধ্যে একটি।
## দূর্ঘটনা

* **১০/০৭/ ২০১৪:** পতেঙ্গা থেকে আসা একটি তেলবাহী ট্রেন দোহাজারী পিকিং পাওয়ার প্ল্যান্টে চুল্লি-তেল নিয়ে যাচ্ছিলো। কিন্তু ভোর ০৬:৩০ এর দিকে ফৌজদারহাট রেলওয়ে স্টেশনের সামনে ট্রেনটির লোকোমোটিভ ও ছয়টি ওয়াগন লাইনচ্যুত হয়, যার মধ্যে তিনটি ওয়াগন থেকে মোট প্রায় ৯৬,৬৩০ লিটার (২১,২৫৫ গ্যালন) তেল লিক হয় এবং পার্শ্ববর্তী খালে প্রবাহিত হয়ে যায়। এই তেলে খাল ও এর কাছে সমুদ্রে বসবাসকারী জীবের উপর ক্ষতিকর প্রভাব ফেলবে বলে ধারণা করা হয়। লোকোমাস্টার কর্তৃক সিগন্যাল অমান্য করার ফলে দূর্ঘটনাটি ঘটেছিল বলে ধারণা করা হয়। একই সময় অল্পের জন্য ৫০০ জন যাত্রী বহনকারী সিলেট থেকে চট্টগ্রামগামী উদয়ন এক্সপ্রেসের সাথে তেলবাহী ট্রেনটি দূর্ঘটনা ঘটেনি।

## তথ্যসূত্র


## বহিঃসংযোগ

বিষয়শ্রেণী:চট্টগ্রাম জেলার রেলওয়ে স্টেশন
বিষয়শ্রেণী:বাংলাদেশের রেলওয়ে জংশন স্টেশন
রজার হুইটেকার

**রজার হুইটেকার** (জন্ম ২২ মার্চ ১৯৩৬) কেনিয়ার/ ব্রিটিশ গায়ক, গীতিকার এবং সুরকার, যিনি জন্মগ্রহণ  করেন নাইরোবিতে। তার সঙ্গীত সারগ্রাহী মিশ্রণ এবং জনপ্রিয় গান যা অপর দিকে রেডিও এয়ারপ্লে হিট। তিনি সুপ্রসিদ্ধ হয়েছেন বলিষ্ঠ পুরুষালী কণ্ঠের জন্য এবং ট্রেডমার্ক হন শিস্ দেত্তয়ার ক্ষমতা আর সেইসাথে তার গিটার দক্ষতা জন্য।
  
তিনি ব্যাপকভাবে জন্য পরিচিত হন “ডরহম টাউন (দা লিভিন)(১৯৬৯)” এবং “আই ডন্ট বিলিভ ইন ‘ইফ’ এনিমোর” (১৯৭০) সালে রচিত গন দুটির জন্য। আমেরিকান দর্শকদের কাছে সবচেয়ে পরিচিত হন ১৯৭০ সালের হিট “নিউ ওয়াল্ড ইন দা মনিং” এবং ১৯৭৫ সালের হিট “দা লাস্ট ফেয়ারওয়েল”, পরবর্তীতে যে কারণে বিলবোর্ড প্রত্রিকায় ১০০ জন হট গায়কের মধ্যে একক হিট ( টপ ২০ তে ছিল) এবং আরো এক নম্বর হিট হয় প্রাপ্তবয়স্ক সমসাময়িক চার্টের মধ্যে। তার চূড়ান্ত তালিকার শীর্ষে ছিল “আলবানী” গানটি যা দ্বিতীয় এক নম্বর হিটে ছিল পশ্চিম জার্মানীতে ১৯৮২ সালে।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:ইংরেজ পুরুষ গিটারবাদক
বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আইভোর নোভেলো পুরস্কার বিজয়ী
বিষয়শ্রেণী:ওয়েলস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:ব্যাঙ্গর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ব্রিটিশ সেনা কর্মকর্তা
বিষয়শ্রেণী:২০২৩-এ মৃত্যু
রেইনবো ট্রাউট

**রেইনবো ট্রাউট** (অনকোরহিনকাস মাইকিস) হচ্ছে এক ধরনের ট্রাউট মাছ এবং স্যালমনিড এর প্রজাতি, এশিয়া এবং উত্তর আমেরিকা সংলগ্ন প্রশান্ত মহাসাগরের শীতল জলের স্রোতে বাস করে। স্টিলহেড (অনেকসময় স্টিলহেড ট্রাউট বলা হয়) হচ্ছে উপকূলীয় রেইনবো ট্রাউট। কলাম্বিয়া নদীর রেডব্যান্ড ট্রাউট দুই থেকে তিন বছর সাগরে বাস করার পরে আবার ফিরে আসে। গ্রেট লেকস সহ অন্যান্য স্বাদু পানির রেইনবো ট্রাউট সাধারণত স্টিলহেড নামেই পরিচিত।

স্বাদুপানির স্রোতে বাসকারী পূর্ণবয়স্ক  রেইনবো ট্রাউটের গড় ওজন ১ থেকে ৫ পাউন্ড অন্যদিকে লেকে এবং নদীতে সমুদ্র থেকে ফিরে আসা মাছের ওজন ২০ পাউন্ড পর্যন্ত হয়। প্রজাতি,  আকৃতি এবং বাসস্থানের উপর ভিত্তি করে রঙের পার্থক্য পরিলক্ষিত হয়। পূর্ণবয়স্ক মাছের গায়ে কানকো থেকে লেজ পর্যন্ত চওড়া লালচে ডোরা থাকে।

স্টিলহেড হচ্ছে আমেরিকার ওয়াশিংটন রাজ্যের **অফিশিয়াল স্টেট ফিশ**

## শ্রেণিবিন্যাস
রেইনবো ট্রাউটের বৈজ্ঞানিক নাম . জার্মান প্রকৃতিবিদ এবং ট্যাক্সনমিস্ট জোহান জুলিয়াস ওয়ালবায়ুম ১৭৯২ সালে সর্বপ্রথম এই প্রজাতির নামকরণ করেন। মাছটির মাইকিস নামটি সাইবেরিয়ার কামচাটকার স্থানীয় কামচাটকান ভাষা থেকে নিয়েছিলেন ওয়ালবায়ুম। কামচাটকান ভাষায় মাইকিঝা অর্থ মাছ। গণ নামটি এসেছে গ্রীক অনকোস এবং রিনকোস থেকে।

স্কটিশ প্রকৃতিবিদ স্যার জন রিচার্ডসন এই প্রজাতির একটি নমুনার নামকরণ করেন  ১৮৩৬ সালে মেরেডিথ গেইরডনারের সম্মানে। মেরেডিথ কলাম্বিয়া নদী তীরের ফোর্ট ভ্যানকুয়েভার এর হাডসন বে কোম্পানীর সার্জন ছিলেন। তিনি রিচার্ডসনকে মাছের নমুনাটি সরবরাহ করেন। ১৮৫৫ সালে, উইলিয়াম পি. গিবসন, ক্যালিফোর্নিয়া একাডেএওভ সাইন্সের ভূতত্ত্ব ও খনিতত্বের কিউরেটর, একটি মাছের ঝাঁকের সন্ধান পান এবং এর নাম রাখেন   (Latin: rainbow), পরে নামটি সংশোধন করে রাখা হয়। । পরে ওয়ালবায়ুমের বর্ণিত নমুনার সাথে মিলে এই নামটি হারিয়ে যায়।

১৯৮৯ সালে মর্ফোলজিক্যাল এবং জেনেটিক স্টাডিস থেকে জানা যায় প্রশান্ত বেসিনের ট্রাউট জেনেটিক্যালি প্যাসিফিক স্যালমনের নিকটাত্মীয়।  সেজন্য ১৯৮৯ সালে শ্রেণিবিন্যাস কর্তৃপক্ষ রং্ধনু ট্রাউট সহ অন্যান্য প্যাসিফিক বেসিন ট্রাউটকে অনকোরহিনকাস গণে অন্তর্ভুক্ত করেন।

## জীবন চক্র
তাপমাত্রা  তে নামলে রংধনু ট্রাউট অভিবাসন শুরু করে। রংধনু ট্রাউটের সর্বোচ্চ জীবনকাল রেকর্ড করা হয়েছে ১১ বছর।

## তথ্যসূত্র

## বহিঃসংযোগ

বিষয়শ্রেণী:প্রশান্ত মহাসাগরের মাছ
বিষয়শ্রেণী:বাণিজ্যিক মাছ
বিষয়শ্রেণী:কানাডার মাছ
বিষয়শ্রেণী:এশিয়ার স্বাদু পানির মাছ
বিষয়শ্রেণী:১৭৯২-এ বর্ণিত মাছ
কাজিমার বড় মসজিদ

ডান|থাম্ব|320px|কাজিমার বড় মসজিদ, মাদুরাই

**কাজিমার বড় মসজিদ** ভারতের তামিলনাড়ুর মাদুরাইতে অবস্থিত একটি পুরানো মসজিদ। মসজিদটি নির্মাণ করেন হযরত কাজি ছৈয়দ তাজউদ্দিন, মুহাম্মাদ (দঃ) এর বংশধর। হযরত কাজি ছৈয়দ তাজউদ্দিন ত্রয়োদশ শতাব্দিতে ওমান হতে ভারতবর্ষে আসেন এবং রাজা কুলাসেকারা কু(ন) পান্ড্যিয়া থেকে মসজিদের জায়গা গ্রহণ করেন। মুসলমানদের ইবাদতের জন্য মাদুরাইয়ে নির্মিত এটি হল প্রথম মসজিদ।

## তথ্যসূত্র

বিষয়শ্রেণী:ভারতের সুফি মাজার
বিষয়শ্রেণী:মাদুরাইয়ের মসজিদ
বিষয়শ্রেণী:মাদুরাইয়ের দর্শনীয় স্থান
বিষয়শ্রেণী:ভারতের_সুফি_মসজিদ
হরিলাল উপাধ্যায়

**হরিলাল উপাধ্যায়** (২২ জানুয়ারি ১৯১৬ - ১৫ জানুয়ারি ১৯৯৪) ছিলেন একজন গুজরাতি লেখক।

## কাজ
অসংখ্য কবিতা, গল্প ও উপন্যাস লিখেছেন। তার রচিত কিছু সামাজিক উপন্যাসের মধ্যে রয়েছে রামকলি, গৌরী, অন্তর খোলে আঁখ, সহেলী, অন্ধকার ছায়া প্রভৃতি। লেখালিখির পাশাপাশি তিনি জ্যোতিষচচ্রা করতেন।

## অর্জন
তিনি জ্যোতির্বিজ্ঞান সংশোধন অ্যাওয়ার্ড, কানাইলাল মুন্সী অ্যাওয়ার্ড পেয়েছেন।

## মৃত্যু
১৯৯৪ খ্রিষ্টাব্দের ১৫ জানুয়ারি তিনি মারা যান।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:২০শ শতাব্দীর ভারতীয় কবি
প্রবাসী কল্যাণ ব্যাংক

**প্রবাসী কল্যাণ ব্যাংক** হচ্ছে বাংলাদেশের একটি রাষ্ট্রমালিকানাধীন ব্যাংক, প্রবাসীদের জন্য বিশেষায়িত আর্থিক প্রতিষ্ঠান।

## ইতিহাস
প্রবাসী বাংলাদেশীদের আর্থিক সেবা প্রদানের লক্ষে বাংলাদেশ সরকার ২০১০ সালে এই ব্যাংকটি প্রতিষ্ঠা করে। ১ বিলিয়ন টাকা মূলধন নিয়ে ব্যাংকটি যাত্রা শুরু করে এই অর্থের ৯৫ ভাগ এসেছে প্রবাসী শ্রমিক কল্যাণ ফান্ড থেকে এবং বাকি ৫ ভাগ এসেছে বাংলাদেশ সরকার হতে।

অভিবাসীদের সার্বিক কল্যাণের লক্ষ্যে সরকার প্রবাসী কল্যাণ ব্যাংক আইন-২০১০ এর মাধ্যমে প্রবাসী কল্যাণ ব্যাংক প্রতিষ্ঠা করে। 
তৎকালীন প্রধানমন্ত্রী শেখ হাসিনা ঢাকায় কলম্বো প্রসেস এর ৪র্থ সম্মেলন চলার সময় ২০১১ সালের ২০ শে এপ্রিল এই ব্যাংকের শুভ উদ্বোধন করেন।

## অর্জন
প্রবাসী কল্যাণ ব্যাংকের প্রতিষ্ঠা লগ্ন হতে এ পর্যন্ত ৮৫০০০ হাজারের বেশী বিদেশগামী কর্মীকে অভিবাসী ঋণ প্রদান করেছে। ব্যাংকটি ৩ দিনে অভিবাসন ঋণ মঞ্জুর করে থাকে এছাড়া বিদেশ ফেরত উল্লেখযোগ্য সংখ্যক কর্মীকে পুনর্বাসন ঋণ প্রদানের মাধ্যমে কর্মসংস্থানে সহায়তা করেছে। অধিকাংশ ক্ষেত্রেই ব্যাংকের কর্মকর্তাগণ আবেদনকারীর বাড়িতে সশরীরে উপস্থিত হয়ে ঋণ প্রদানের সমস্ত আনুষ্ঠানিকতা সম্পন্ন করেন। প্রবাসী কল্যাণ ব্যাংক দেশের অভ্যন্তরে বিভিন্ন জেলায় ৬৪টি শাখার মাধ্যমে এর কার্যক্রম চালিয়ে যাচ্ছে। আগামী ০১ বছরের মধ্যে দেশের সকল জেলায় ব্যাংকের শাখা খোলার পরিকল্পনা রয়েছে। প্রবাসী কল্যাণ ব্যাংকের প্রধান শাখাসহ ১০১ টি শাখা হতে প্রায় প্রতিদিন ২০০০ বিদেশ গমনেচ্ছুক কর্মীর কাছ হতে রেজিস্ট্রেশন ফি,স্মার্টকার্ড ফি এবং ওয়েজ আর্নার্স কল্যাণ ফি সংগ্রহ করে থাকে। জানুয়ারি ২০১৪ সাল হতে প্রবাসী কল্যাণ ব্যাংক অনলাইন ব্যাংকিং কার্যক্রম চালু করেছে।

## আরও দেখুন
* বাংলাদেশ ব্যাংক;
* বাংলাদেশের ব্যাংকের তালিকা।

## তথ্যসূত্র

## বহিঃসংযোগ
* ব্যাংকের অফিসিয়াল ওয়েবসাইট।

বিষয়শ্রেণী:বাংলাদেশের রাষ্ট্রায়ত্ত ব্যাংক
বিষয়শ্রেণী:বাংলাদেশের বিশেষায়িত ব্যাংক
বিষয়শ্রেণী:২০১০-এ প্রতিষ্ঠিত ব্যাংক
বিষয়শ্রেণী:২০১০-এ বাংলাদেশে প্রতিষ্ঠিত
বিষয়শ্রেণী:প্রবাসী কল্যাণ ও বৈদেশিক কর্মসংস্থান মন্ত্রণালয় (বাংলাদেশ)
বিষয়শ্রেণী:২০১০-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের ব্যাংক
বিষয়শ্রেণী:বাংলাদেশী বিক্ষিপ্ত উদ্বাসন
অদিতি মিত্তল

**অদিতি মিত্তল** হলেন একজন ভারতীয় কৌতুকাভিনেতা, অভিনেত্রী ও কলাম লেখক। তিনি ভারতের প্রথম দিকের নারী কৌতুকাভিনেতাদের একজন। দ্য টাইমস অব ইন্ডিয়া তাকে সেরা ১০ কৌতুকাভিনেতাদের একজন বলে নির্বাচন করেছে। সিএনএনআইবিএন.কম তাকে টুইটারে ফলো করার মত সেরা ৩০ প্রতুৎপন্নমতি, বুদ্ধিমতি ও হাস্যরসাত্মক নারী হিসেবে উল্লেখ করেছে। অদিতি গ্রাজিয়া ম্যান ম্যাগাজিন, ডিএনএ ও ফার্স্টস্পট.কম এবং ফিনান্সিয়াল টাইমসে কলাম ও নিবন্ধ লিখেন।

## কর্মজীবন
অদিতি হিন্দি ও ইংরেজি ভাষায় পটু। পাশাপাশি ফরাসি ও স্প্যানিশ ভাষায় তার দখল রয়েছে। তিনি মনে করেন হাস্যরস মানুষকে আকৃষ্ট করার অন্যতম উপায়। তিনি টিনা ফে ও কারস্টেন উইগের ভক্ত এবং তাদের দ্বারা প্রভাবিত হয়ে তিনি নিউ ইয়র্কে তার চাকরি ছেড়ে দিয়ে ভারতে চলে আসেন ও কৌতুকাভিনয় শুরু করেন। তিনি নিজে নিজে প্রশিক্ষণ নেন এবং কৌতুকাভিনয় শুরু করেন। বর্তমানে মিত্তল ভারতে ভারতীয় ও ইংরেজি ভাষার কৌতুকাভিনয়ের জনপ্রিয় মুখ। ২০০৯ সালে তিনি যুক্তরাজ্য ভিত্তিক 'দ্য কমেডি স্টোর' আয়োজিত সেসময়ের ভারতের একমাত্র স্ট্যান্ড-আপ কমেডি শো লোকাল হিরোসের প্রথম পাঁচজনের একজন হন। বর্তমানে তিনি নিয়মিত 'ক্যানভাস লাফ ফ্যাক্টরি', 'কমেডি স্টোর মুম্বাই' এবং ভারতের বিভিন্ন স্থানে ও উৎসবে, যুক্তরাজ্যের বিভিন্ন ক্লাবে ও লস এঞ্জেলসের লাফ ফ্যাক্টরিতে কৌতুক পরিবেশন করেন।

২০১৩ সালে মিত্তলকে বিবিসি লন্ডনে অনুষ্ঠিত সম্মানজনক ১০০ নারী সম্মেলনে আমন্ত্রণ জানায়। ২০১৩ সালের জুলাই মাসে তিনি মুম্বাইয়ের ক্যানভাস লাফ ফ্যাক্টরিতে প্রথম একক শো *থিংস দে ওয়োন্ট লেট মি সে* করেন।

মার্কিন প্রামাণ্যচিত্র *স্ট্যান্ড-আপ প্ল্যানেট*-এ অ্যামেরিকান ও দক্ষিণ আফ্রিকান হাস্যরসের সাথে তার হাস্যরসসমূহ স্থান পায়। স্ট্যান্ড-আপ প্ল্যানেট মূলত বিশ্বের বিভিন্ন উন্নয়নশীল দেশের হাস্যরসসমূহ খুঁজে বের করে থাকে। তিনি সিএনএনআইবিএন ফেঙ্কিং নিউজে সাইরাস ব্রোয়াচার সাথে রাজনৈতিক ব্যঙ্গাত্মক শো *জয় হিন্দ*-এ অংশগ্রহণ করেন। তিনি ভারতের প্রধান দুটি কৌতুক পুরস্কার অনুষ্ঠান *ঘণ্টা পুরস্কার* ও *ফিল্মফেইল পুরস্কার*-এর প্রতিষ্ঠাতা সদস্য। তাকে বীর দাসের সাথে চ্যানেল V তে প্রচারিত কমেডি সেন্ট্রাল ইন্ডিয়া বলিউড ওএমজির ফুলস গোল্ড পুরস্কারে দেখা যায়।

অদিতি বিবিসি ওয়ার্ল্ড ও বিবিসি অ্যামেরিকায় কৌতুকাভিনয়ে ভারতের পদাঙ্কস্থাপনকারী হিসেবে এবং বিবিসি এশিয়ায় আরজে নিহালের সাথে অংশগ্রহণ করেন।
মিত্তিলের কৌতুকগুলোকে *তিক্ত ও তীক্ষ্ণ* বলে বর্ণনা করা হয়। তার কৌতুকের বিষয়বস্তু ওসামা বিন লাদেন থেকে শুরু করে মিস ইন্ডিয়া বিজয়ীদের স্যানিটারি ন্যাপকিন পর্যন্ত বিস্তৃত। তিনি বলেন তার হাস্যরসের ধরন তার একান্ত ব্যক্তিগত। তিনি ডঃ মিসেস লুতচুকে নামক চরিত্রের সৃষ্টি করেছেন কারণ তিনি বিভিন্ন মাধ্যমে লিঙ্গ বৈষম্য যেভাবে প্রদর্শিত হয় তা পছন্দ করেন না।

২০১৪ সালের ডিসেম্বর মাসে তিনি এআইবি (অল ইন্ডিয়া বোকচোদ) নকআউট অনুষ্ঠানের রোস্ট প্যানেলের সদস্য হিসেবে অংশগ্রহণ করেন। ২০১৫ সালের ফেব্রুয়ারি মাসে তিনি বিবিসি বেতার ৪-এ দ্য নাউ শোতে অতিথি হিসেবে অংশগ্রহণ করেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় কৌতুকাভিনেত্রী
বিষয়শ্রেণী:ভারতীয় কলামিস্ট
বিষয়শ্রেণী:ভারতীয় নারী কলামিস্ট
বিষয়শ্রেণী:বিবিসি ১০০ নারী
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় কলাম লেখক
বিষয়শ্রেণী:১৯৮৭-এ জন্ম
ছৈয়দ মীর জান

হযরত খাজা **ছৈয়দ মীর জান** শাহ সাহেব ইবনে হাসান কাবুলি-নকশবন্দি() একজন আফগান সুফি সাধক। তিনি ১৮০০ সালে আফগানিস্তানের দুররানি সাম্রাজ্যের কাবুরে জন্মগ্রহণ করেন এবং ১৯০১ সালে লাহোরে মৃত্যুবরণ করেন।

## বংশপরিচয়
মাতা এবং পিতার উভয়ের দিক থেকে ছৈয়দ মীর জান ছৈয়দ বংশের (মুহাম্মাদ (দঃ) এর কন্যা ফাতিমা এবং তার চাচাত ভাই আলী ইবনে আবি তালিবের বংশ হয়ে মুহাম্মাদ (দঃ) এর বংশের সাথে গিয়ে মিলিত হয়েছে) সন্তান ছিলেন। তার পিতা যে বংশের উত্তরসূরী ছিলেন সে বংশে বার ইমামের সাতজন জন্মগ্রহণ করেন এবং মাতা যে বংশের উত্তরসূরী ছিলেন সে বংশে বার ইমামের এগার জন জন্মগ্রহণ করেন। এই বংশে ছৈয়দ বাহাউদ্দিন নকশবন্দি, ছৈয়দ আলাউদ্দিন আতার এবং খাজা থাওয়ান্দ মাহমুদও (হযরত ইহসান নামেও পরিচিত) জন্মান। কারবালার যুদ্ধের পর আহলে বায়াতের বংশধররা পুনরায় মদীনায় ফিরে যান।  সেখান থেকে মুসা আল কাজিম ইরাকে চলে যান। মুসা আল কাজিমের পুত্র হামযা পারস্যে চলে যান। এরপর কয়েকজন রোখারাতে এবং সেখান কাবুলে চলে যান, যেখানে মীর জান জন্মগ্রহণ করেন।

## তথ্যসূত্র

বিষয়শ্রেণী:সুফিবাদ
বিষয়শ্রেণী:সুফি
বিষয়শ্রেণী:১৮০০-এ জন্ম
বিষয়শ্রেণী:মুহাম্মাদের পরিবার
বিষয়শ্রেণী:হাশেমীয় ব্যক্তি
বিষয়শ্রেণী:নকশবন্দি তরিকা
বিষয়শ্রেণী:১৯০১-এ মৃত্যু
বিষয়শ্রেণী:সুফি কবি
বিষয়শ্রেণী:কাবুলের ব্যক্তি
আনসার-ভিডিপি উন্নয়ন ব্যাংক

**আনসার-ভিডিপি উন্নয়ন ব্যাংক** হচ্ছে বাংলাদেশের একটি রাষ্ট্রমালিকানাধীন বিশেষায়িত ব্যাংক। ব্যাংকটি প্রতিষ্ঠা করা হয়েছে বাংলাদেশ আনসার এবং গ্রাম প্রতিরক্ষা বাহিনীর সদস্যদের আর্থিক সেবা প্রদানের লক্ষ্যে।

## ইতিহাস
১৯৯৫ সালে ১৬ সেপ্টেম্বর মহান জাতীয় সংসদে বিল পাশের ফলে ২১ নং আইন এর অধীনে এই ব্যাংকটি প্রতিষ্ঠিত হয়। ১৯৯৬ সালে ১০ জানুয়ারি ব্যাংকটি আনুষ্ঠানিকভাবে ব্যাংকিং কার্যক্রম শুরু করে। আনসার ও ভিডিপি সদস্যদের আর্থ-সামাজিক উন্নয়নের জন্য ব্যাংকটি প্রতিষ্ঠিত হয়। প্রতিষ্ঠালগ্ন থেকে ব্যাংকিং সেবা প্রদানের মাধ্যমে এ ব্যাংক প্রায় ৬২ লক্ষ আনসার ও গ্রাম প্রতিরক্ষা বাহিনীর সদস্যগণের দারিদ্র্য বিমোচন, নারীর ক্ষমতায়ন, অর্থনৈতিক উন্নয়নে নিরলসভাবে কাজ করে চলেছে। এটি একটি সংবিধিবদ্ধ সংস্থা।

## পরিচালনা পদ্ধতি
গণপ্রজাতন্ত্রী বাংলাদেশ সরকারের অর্থ মন্ত্রণালয়ের আর্থিক প্রতিষ্ঠান বিভাগ এবং বাংলাদেশ ব্যাংকের নীতিমালা অনুসরণপূর্বক কৃষি উৎপাদন, দুগ্ধ উৎপাদন ও কৃত্রিম প্রজনন, একটি বাড়ী একটি খামার সমন্বিত কৃষি ঋণ, এসএমইসহ কৃষি ও পল্লী ঋণ তথা অন্যান্য আয় উৎসারী কর্মকাণ্ডে এ পর্যন্ত ৩৪টি ঋণ প্রোডাক্টের মাধ্যমে সারাদেশে ১৮টি আঞ্চলিক কার্যালয়ের আওতাধীন ২৫৯টি শাখার মাধ্যমে ঋণ কার্যক্রম পরিচালিত হচ্ছে। ব্যাংকের সকল ঋণ কার্যক্রম তত্বাবধানকৃত আমানতের আওতায় পরিচালিত হয়।

ব্যাংকটি ঋণের কার্যক্রমের আওতায় রয়েছে ৪০ টি আনসার ব্যাটালিয়ন ও আনসার ও ভিডিপি সদস্য-সদস্যাবৃন্দ এবং কর্মকর্তাবৃন্দ যারা সহজ শর্তে ঋণ গ্রহণ ও পরিশোধ করতে পারে।

তাছাড়া ব্যাংকটির নিজস্ব মিশন ও ভিশন রয়েছে যা এর কার্যক্রমে দৃঢ় ও সুস্পষ্ট করেছে।

ভিশনঃ

* বাংলাদেশ আনসার ও গ্রাম প্রতিরক্ষা বাহিনীর সদস্যদের দারিদ্র্য বিমোচন/অর্থনৈতিক উন্নয়ন/নারীর ক্ষমতায়ন এবং কর্মসৃজন;
* বাহিনীর সদস্যদের আয়বর্ধক কর্মকাণ্ডে ঋণ সহয়তা প্রদানের মাধ্যমে তাদের জীবন যাত্রার মান উন্নয়ন;
* সরকারের ”টেকসই উন্নয়ন লক্ষ্যমাত্রা” অর্জনের লক্ষ্যে  ২০২১ সালের মধ্যে মধ্যম আয়ের দেশ, ২০৩০ সালের মধ্যে দারিদ্র্যমুক্ত উন্নত দেশ গঠনপূর্বক টেকসই উন্নয়ন লক্ষ্যমাত্রা অর্জন তথা ২০৪১ সালের মধ্যে সমৃদ্ধ বাংলাদেশ গড়ে তোলার ক্ষেত্রে অবদান রাখা;
* স্পন্দনশীল ও অর্থিক ভাবে সচ্ছল ব্যাংক হিসেবে সুপ্রতিষ্ঠিত করা।
*

মিশনঃ

* বাংলাদেশ আনসার ও গ্রাম প্রতিরক্ষা বাহিনীর বৃহৎ জনগোষ্ঠীকে ব্যাংকিং সেবা নেটওয়ার্কে অন্তর্ভূক্তকরণ;
* আমানত আহরণ ও আয়বর্ধক কর্মকাণ্ডে ঋণ সহায়তা প্রদানের মাধ্যমে জীবনযাত্রার মান উন্নয়ন;
* শেয়ার ক্রয়ে উদ্বুদ্ধকরণের মাধ্যমে ব্যাংকের মূলধন কাঙ্ক্ষিত পর্যায়ে উন্নীতকরণ।

ব্যাংকটির ১১ টি উপ-বিভাগের মাধ্যমে সার্বিক কার্যক্রম মনিটরিং এবং প্রয়োজনীয় সেবা প্রদান করা হয়।

## অনিয়ম ও সমালোচনা
আনসার ও গ্রাম প্রতিরক্ষা বাহিনী সহযোগিতা ও গতিশীল কার্যক্রম গ্রহনের ফলে ব্যাংকটি সেবার মান বৃদ্ধিতে এবং প্রয়োজনীয় মূলধন আহরণে নানাবিধ পদক্ষেপ গ্রহণ করেছে। ফলে ব্যাংকটি পূর্বের তুলনায় আরও সহায়ক প্রতিষ্ঠান হিসেবে সেবা প্রার্থীদের নিকট আবির্ভূত হয়েছে।

## আরও দেখুন
* বাংলাদেশ ব্যাংক;
* বাংলাদেশের ব্যাংকের তালিকা।
* আনসার-ভিডিপি উন্নয়ন ব্যাংক আইন।

## তথ্যসূত্র

## বহিঃসংযোগ
* ব্যাংকের অফিসিয়াল ওয়েবসাইট।

বিষয়শ্রেণী:বাংলাদেশের ব্যাংক
বিষয়শ্রেণী:বাংলাদেশের বিশেষায়িত ব্যাংক
বিষয়শ্রেণী:১৯৯৫-এ প্রতিষ্ঠিত ব্যাংক
বিষয়শ্রেণী:১৯৯৫-এ প্রতিষ্ঠিত বাংলাদেশী কোম্পানি
শকীক আল বলখী

**শকীক আল বলখী** (মৃত্যু: ৮১০ খ্রিষ্টাব্দ) প্রাথমিক যুগের একজন সুফি সাধক ছিলেন।

ইতিহাস থেকে জানা যায় তিনি ইব্রাহিম ইবনে আদহাম এর শিষ্য ছিলেন। তিনি তাওয়াক্কুল বা আল্লাহর উপর নির্ভরশীলতার গুরুত্বের উপর জোর দিতেন।

## তথ্যসূত্র

বিষয়শ্রেণী:সুফিবাদ
বিষয়শ্রেণী:সুফি
বিষয়শ্রেণী:৮১০-এ মৃত্যু
বিষয়শ্রেণী:আফগান সুফি সাধক
বিষয়শ্রেণী:আফগান সুন্নি মুসলিম
বিষয়শ্রেণী:সুফি সাধক
মাওদুদ চিশতি

**মাওদুদ চিশতি** (কুতুবউদ্দিন , শামস সুফিয়ান এবং চিরাগ চিশতি নামেও পরিচিত) প্রাথমিক যুগের একজন সুফি সাধক, তার পিতা এবং মুর্শিদ আবু ইউসুফ বিন সামানের উত্তরসূরী। তার পিতা চিশতিয়া তরিকার সাজরার (সুফি বংশানুক্রম) ১২তম ব্যক্তি এবং শাহ শরীফ জিন্দানি এর সাজ্জাদানশীন, যার হাতে মুরীদগণ বায়াত দান করেন।
তিনি আফগানিস্তানের চিশত নগরীতে ৪৩০ হিজরীর দিকে জন্মগ্রহণ করেন। প্রাথমিকভাবে তিনি তার পিতা ইউসুফ থেকে শিক্ষা অর্জন করেন। মাত্র সাত বছর বয়সে তিনি কোরআনে হাফেজ হন এবং ১৬ বছর বয়সেই তিনি তার শিক্ষাজীবন সম্পন্ন করেন। তার গবেষণা দু্ইটি গ্রন্থে লিখিত হয়েছে; এগুলো হল *মিনহাজ উল আরিফীন* এবং *খুলাসাত উল শরীয়াহ*। ৯৭ বছর বয়সে ৫৩৩ হিজরীর রজব মাসে (মার্চ ১১৩৯ খ্রিষ্টাব্দ) তিনি মৃত্যুবরণ করেন। প্রাথমিক যুগের অনেক সুফি সাধকের ন্যায় তাকে চিশত নগরে তাকে সমাহিত করা হয়।

## চিত্রশালা


চিত্র:Khaneqah Awliya-i-Chisht.jpg|খানেকাহ আউলিয়া-ই-চিশতি
চিত্র:Maudood Chishti -2.jpg|খাজা মাওদুদ চিশতি
চিত্র:Maudood Chishti -3.jpg|খাজা মাওদুদ চিশতি
চিত্র:Maudood Chishti -4.jpg|খাজা মাওদুদ চিশতি
চিত্র:Maudood Chishti -5.jpg|খাজা মাওদুদ চিশতি
চিত্র:Maudud Chishti.jpg|মাওদুদ চিশতির সমাধি
চিত্র:Maudood Chishti6.jpg|খাজা মাওদুদ চিশতি
চিত্র:Cheheltan-chisht.-2.jpg|খানেকাহ আউলিয়া-ই-চিশতি
চিত্র:Cheheltan-chisht.-1.jpg|খানেকাহ আউলিয়া-ই-চিশতি
চিত্র:Cheheltan-chisht.-3.jpg|খানেকাহ আউলিয়া-ই-চিশতি
চিত্র:Cheheltan-chisht.-4.jpg|খানেকাহ আউলিয়া-ই-চিশতি
চিত্র:Cheheltan-chisht.-5.jpg|চিশত নগরের কবরস্থান
চিত্র:Chisht Valley.jpg|চিশত উপত্যকা
চিত্র:Chisht Valley4.jpg|চিশত উপত্যকা
চিত্র:Chisht Valley5.jpg|চিশত উপত্যকা
চিত্র:Chisht Valley6.jpg|চিশত উপত্যকা
চিত্র:Chisht Valley-7.jpg|চিশত উপত্যকা
চিত্র:Chisht Valley-8.jpg|চিশত উপত্যকা
চিত্র:Graveyard in Chisht-1.jpg|চিশত নগরের কবরস্থান
চিত্র:Graveyard in Chisht-3.jpg|চিশত নগরের কবরস্থান


## তথ্যসূত্র

বিষয়শ্রেণী:সুফিবাদ
বিষয়শ্রেণী:সুফি
বিষয়শ্রেণী:আফগান সুফি সাধক
বিষয়শ্রেণী:আফগান সুন্নি মুসলিম
বিষয়শ্রেণী:১১৩৯-এ মৃত্যু
বিষয়শ্রেণী:১১শ শতাব্দীতে জন্ম
বিষয়শ্রেণী:চিশতী
বিষয়শ্রেণী:সুফি সাধক
বিষয়শ্রেণী:সুফি ধর্মীয় নেতা
বিষয়শ্রেণী:চিশতিয়া তরিকা
টার্ন

**টার্ন** হচ্ছে এক ধরনের সামুদ্রিক পাখি, স্টারনাইড পরিবারের সদস্য, সমগ্র পৃথিবীতেই এদের দেখতে পাওয়া যায় এবং সাধারনত সমুদ্র, নদী ও জলাভুমির পাশে বাস করে। এরা হালকা গড়নের পাখি, দীর্ঘ বিভক্ত পালকের লেজ, সরু ডানা, ছোট পা। অধিকাংশ পাখির উপরের অংশ হালকা ধূসর এবং নিচের অংশ সাদা এবং মাথায় কালো ক্যাপের মত পালক।

## শ্রেণিবিন্যাস
টার্ন পাখি অনেকটা গুলস পাখির মত এবং এরা স্কিমারস, স্কুয়াস এবং অকস এর নিকটাত্মীয়। প্রথম দিককার লেখকেরা যেমন কনরাড গেসনার, ফ্রান্সিস উইলুঘবি এবং উইলিয়াম টার্নার পরিষ্কারভাবে টার্ন এবং গুলসকে আলাদা করেননি। ১৭৫৮ সালে লিনিয়াস তার **সিস্টেমা ন্যাচারা** গুলস কে লরাস গণে এবং টার্ন কে স্টারনা গণে স্থান দেন।

## বর্ণনা

টার্নের আকার **লিস্ট টার্ন**  লম্বায় এবং ওজনে  গ্রাম এবং **কাস্পিয়ান টার্ন** , এবং । এদের চঞ্চু দীর্ঘ, হালকা গড়ন এবং এদের দীর্ঘ লেজ ও লম্বা সরু ডানা ওড়ার ক্ষেত্রে বাড়তি সুবিধা দিতো। পুরুষ এবন স্ত্রী পাখি দেখতে একই রকম তবে পুরুষ পাখিটি স্ত্রী পাখির তুলনায় ২-৫% বৃহতাকৃতির হয় এবং তুলনামূলকভাবে বড় চঞ্চুর হয়। সমুদ্র বাসী টার্নের লেজ বিভক্ত পালকের এবং ইংরেজি V আকৃতির।

ক্ষুদ্র পায়ের কারণে তারা খুবই দ্রুত দৌড়াতে পারে। তারা কালেভদ্রে সাঁতার কাটে। শুধু গোছল করার প্রয়োজনে এরা পানিতে নামে। অধিকাংশ প্রাপ্ত বয়স্ক সমুদ্র টার্নের উর্ধ্বাংশ হালকা ধূসর এবং নিচের অংশ সাদা এবং মাথায় কালো ক্যাপ। পাখি ভেদে এদের পা এবং চঞ্চুর বর্ণ লাল, কমলা, হলুদ, কালো সহ বিভিন্ন রঙের হয়ে থাকে।

## তথ্যসূত্র

বিষয়শ্রেণী:টার্ন পাখি
বিষয়শ্রেণী:সামুদ্রিক পাখি
বিষয়শ্রেণী:বিশ্বজনীন পাখি
বিষয়শ্রেণী:শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
আল-আকসা ফাউন্ডেশন

**আল-আকসা ফাউন্ডেশন** একটি আন্তর্জাতিক দাতব্য সংস্থা, যা ১৯৯৭ সালে প্রতিষ্ঠিত হয়। ২০০২ সালে জুলাই মাসে জার্মান কর্তৃপক্ষের দ্বারা বন্ধ হবার আগ পর্যন্ত জার্মানিতে এর সদর দপ্তর ছিলো। এর স্থানীয় শাখা নেদারল্যান্ড, ডেনমার্ক, বেলজিয়াম, সুইডেন, পাকিস্তান, দক্ষিণ আফ্রিকা, ইয়েমেন ও অন্যান্য স্থানে রয়েছে।

## শাখাসমূহ
সদর দপ্তর:
* আচেন, জার্মানি

শাখা অফিস:
* রটারডাম, নেদারল্যান্ড
* কোপেনহেগেন, ডেনমার্ক
* ব্রাসেলস, বেলজিয়াম
* সানা, ইয়েমেন
* মালমো, সুইডেন
* জোহানেসবার্গ, দক্ষিণ আফ্রিকা
* ইসলামাবাদ, পাকিস্তান

## তথ্যসূত্র

বিষয়শ্রেণী:Foundations based in Germany
বিষয়শ্রেণী:হামাস
বিষয়শ্রেণী:Islamic organisations based in Germany
বিষয়শ্রেণী:Organizations designated as terrorist in Europe
বিষয়শ্রেণী:Union of Good
বিষয়শ্রেণী:আল-আকসা মসজিদ
বিষয়শ্রেণী:হারাম আল শরিফ
আল-আকসা টিভি

**আল-আকসা টিভি** () হল হামাস পরিচালিত অফিসিয়াল টিভি চ্যানেল। এটি সংবাদ, হামাসের কার্যক্রমকে তুলে ধরে বিভিন্ন অনুষ্ঠান, শিশুতোষ অনুষ্ঠান (যেমন: আগামীর অগ্রদূত) এবং ধর্মীয় ও বিনোদনমূলক বিভিন্ন অনুষ্ঠান সম্প্রচার করে থাকে। বর্তমানে চ্যানেলটি ফিলিস্তিনী আইন পরিষদের সদস্য ফাতহি হামাদ কর্তৃক পরিচালিত হচ্ছে।

## আরও দেখুন
* আল-আকসা ফাউন্ডেশন

## তথ্যসূত্র

## বহিঃসংযোগ

* অফিসিয়াল টিভি চ্যানেল  
* 
*  
* 

বিষয়শ্রেণী:হামাস
বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:আরব গণমাধ্যম
বিষয়শ্রেণী:ইসলামি গণমাধ্যম
বিষয়শ্রেণী:আল-আকসা মসজিদ
বিষয়শ্রেণী:আরবি ভাষার টেলিভিশন স্টেশন
বিষয়শ্রেণী:ফিলিস্তিনের গণমাধ্যম
বিষয়শ্রেণী:ফিলিস্তিনের টেলিভিশন
বিষয়শ্রেণী:হারাম আল শরিফ
বিষয়শ্রেণী:২০০৬-এ ফিলিস্তিনে প্রতিষ্ঠিত
আব্দুল ওয়াহিদ বিন যাইদ

**আব্দুল ওয়াহিদ বিন যাইদ আবুল ফদল** (Abdul Wāḥid bin Zaid Abul Faḍl; মৃত্যু: শাওয়াল ২১, ৭৯৩ হিজরী) প্রাথমিক যুগের একজন সুফি সাধক। তিনি হাসান বসরির একজন উত্তরসূরী ছিলেন এবং চিশতিয়া তরিকার সাজরার (সুফি বংশানুতক্রম) অনুযায়ী ২য় পুরুষ এবং ফুজাইল ইবনে আয়াজ এর মুর্শিদ (পীর) ছিলেন।

আব্দুল ওয়াহিদ বিন যাইদ *ফাযাইল-এ-সাদাকাত*  এ উদৃতি করেন যে তিনি একজন বিশিষ্ট চিশতীয় ফকির থেকে পরামর্শ গ্রহণ করেছিলেন। তিনি আরো উল্লেখ করেন যে খাজা হাসান আল-বসরী হাতে বায়াত দানের পূর্বে ইমাম আবু হানিফা থেকে শিক্ষা গ্রহণ করেছিলেন।

তার জন্মের সাল অজ্ঞাত কিন্তু বলা হয়ে থাকে যে তিনি ১৭৬, ১৭৭ বা ১৮৬ হিজরীতে যা সম্ভবত ৭১১ খ্রিস্টাব্দে জন্মগ্রহণ করেন। তিনি সম্ভবত ২৭ সফর জন্মান। ইরাকের বসরায় তার মাজার রয়েছে।

## তথ্যসূত্র

## আরো তথ্য দেখুন
* 
* 

বিষয়শ্রেণী:ইরাকি সুফি সাধক
বিষয়শ্রেণী:সুফি
বিষয়শ্রেণী:৭৯৩-এ মৃত্যু
বিষয়শ্রেণী:সালাফ
বিষয়শ্রেণী:সুন্নি সুফি
বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
মেঘনা ব্যাংক

**মেঘনা ব্যাংক** লিমিটেড হচ্ছে বাংলাদেশের একটি বাণিজ্যিক ব্যাংক যেটি প্রতিষ্ঠিত হয় এপ্রিল ২১,২০১৩ সালে। এর প্রতিষ্ঠাতা এইচ এন আশিকুর রহমান। ব্যাংকটির ব্যাবস্থাপনা পরিচালক *সোহেল আর কে হুসেইন* ।

## ইতিহাস
মেঘনা ব্যাংক লিমিটেড একটি নিয়মিত বাণিজ্যিক ব্যাংক, যা মার্চ ২০১৩ সালে একটি পাবলিক লিমিটেড কোম্পানি হিসেবে বাংলাদেশে প্রতিষ্ঠিত হয়। এটি আনুষ্ঠানিকভাবে ৯ মে ২০১৩ থেকে ব্যাংকিং কার্যক্রম শুরু করে, বাংলাদেশ ব্যাংকের লাইসেন্সধারী হিসেবে।

বর্তমানে ব্যাংকের রয়েছে:

* ৫১টি শাখা

* ১০টি ইসলামী ব্যাংকিং উইন্ডো

* ১৮টি এজেন্ট আউটলেট

* ১৮টি নিজস্ব এটিএম বুথ

* দেশজুড়ে ১২,০০০টিরও বেশি এটিএম বুথে বিনামূল্যে প্রবেশাধিকার

ফেব্রুয়ারি ২০২০ সালে ব্যাংকটি ইসলামী ব্যাংকিং ইউনিট পরিচালনার অনুমতি পায়। অক্টোবর ২০২০-এ বিদেশি মুদ্রা সেবার জন্য অফ-শোর ব্যাংকিং ইউনিট প্রতিষ্ঠা করা হয়। ব্যাংকটির সাবসিডিয়ারি বিনিয়োগ রয়েছে মেঘনা ব্যাংক সিকিউরিটিজ লিমিটেড-এ।

## তথ্যসূত্র

## বহিঃসংযোগ
* মেঘনা ব্যাংক লিমিটেড

বিষয়শ্রেণী:বাংলাদেশের ব্যাংক
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
কর্মসংস্থান ব্যাংক

**কর্মসংস্থান ব্যাংক** হচ্ছে বাংলাদেশের একটি রাষ্ট্রায়ত্ত অ-তফসিলী (Non-scheduled) ব্যাংক। ব্যাংকটি প্রতিষ্ঠিত হয়েছে বেকারদের অর্থ সহায়তা দিয়ে ক্ষুদ্র শিল্প গড়ে তুলতে উৎসাহিত করার লক্ষ্যে। দেশের ক্রমবর্ধমান বেকার যুবক ও যুব মহিলাদের আত্ম-কর্মসংস্থানের মাধ্যমে দারিদ্র্য বিমোচনের লক্ষ্যে ঋণ সহায়তা প্রদানের জন্যে ১৯৯৮ সালে এ ব্যাংকটি প্রতিষ্ঠিত হয়।

## ইতিহাস
দেশের বেকার যুবদের কর্মসংস্থানের উদ্দেশ্যে ৩ বিলিয়ন টাকা মূলধন নিয়ে ১৯৯৮ সনের ৭ নং আইন বলে কর্মসংস্থান ব্যাংক প্রতিষ্ঠিত হয়েছিল। গ্রাম্য এলাকার মানুষের আয় বাড়ানোর লক্ষ্যে এই ব্যাংক প্রতিষ্ঠিত হয়।

## পরিচালনা পদ্ধতি
ব্যাংকটির পরিচালনা পর্ষদের বর্তমান চেয়ারম্যান গণপ্রজাতন্ত্রী বাংলাদেশ সরকারের সাবেক সচিব জনাব ড. এ এফ এম মতিউর রহমান এবং ব্যবস্থাপনা পরিচালক জনাব অরুন কুমার চৌধুরী। এছাড়াও পরিচালনা পর্যদের অন্য সদস্যরা হলেন (পদাধিকার বলে) এনজিও বিষয়ক ব্যুরোর মহাপরিচালক, যুব উন্নয়ন অধিদপ্তরের মহাপরিচালক, আর্থিক প্রতিষ্ঠান বিভাগের যুগ্ন সচিব, বাংলাদেশ ব্যাংকের নির্বাহী পরিচালক এবং ব্যাংকটির বোর্ড সচিব।

## আরও দেখুন
* বাংলাদেশ ব্যাংক
* বাংলাদেশের ব্যাংকের তালিকা।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের ব্যাংক
বিষয়শ্রেণী:বাংলাদেশের বিশেষায়িত ব্যাংক
বিষয়শ্রেণী:১৯৯৮-এ প্রতিষ্ঠিত
বিষয়শ্রেণী:১৯৯৮-এ প্রতিষ্ঠিত ব্যাংক
বিষয়শ্রেণী:১৯৯৮-এ বাংলাদেশে প্রতিষ্ঠিত
বিষয়শ্রেণী:১৯৯৮-এ প্রতিষ্ঠিত বাংলাদেশী কোম্পানি
বাঘাবাড়ী বন্দর

**বাঘাবাড়ী বন্দর** হল বাংলাদেশের একটি প্রধান নদীবন্দর ।এটি বাংলাদেশ এর রাজশাহী বিভাগ এর অন্তর্গত।এটি যমুনা নদী পশ্চিম তীরে অবস্থিত ।এই বন্দরের দ্বারা দেশের উত্তর অংশের কৃষি কাজে ব্যবহৃত রাসায়নিক সার এই নৌবন্দর দ্বারা আনা হয়। এই বন্দর দ্বারা চট্টগ্রাম বন্দর থেকে কয়লা ,ডিজেল, রাসায়নিক সার নদী পথে আনা হয় ছোটো জাহাজে করে ।

## সমস্যা

বন্দরটি বর্তমানে নাব্যতা সংকটে ভুগছে।এই বন্দরে জাহাজ চলাচল করার জন্য ১০ ফুট গভীরতা প্রয়োজন।কিন্তু বর্তমানে এর গভীরতা ৭ থেকে ৮ ফুট  রয়েছে।।বন্ধর থেকে পণ্য দ্রব্য দেশের অন্যত্র পরিবহনেও সমস্যা হচ্ছে।

## আরও দেখুন
* ধুবরি বন্দর
* ডিব্রুগড় বন্দর
## তথ্যসূত্র

## বহিঃসংযোগ

বিষয়শ্রেণী:বাংলাদেশের নদী বন্দর